rejauldu/bengali-wikipedia huggingface dataset:
শার্ক ট্যাঙ্ক ইন্ডিয়া হলো একটি ভারতীয় হিন্দি ভাষার ব্যবসায়িক আপাতবাস্তব টেলিভিশন অনুষ্ঠান যা সনি এন্টারটেইনমেন্ট টেলিভিশনে সম্প্রচারিত হয়। অনুষ্ঠানটি আমেরিকান অনুষ্ঠান শার্ক ট্যাঙ্কের ভারতীয় ফ্র্যাঞ্চাইজি। এটি দেখায় যে উদ্যোক্তারা বিনিয়োগকারী বা হাঙ্গরদের একটি প্যানেলের কাছে ব্যবসায়িক উপস্থাপনা করছেন, যারা তাদের কোম্পানিতে বিনিয়োগ করবেন কিনা তা সিদ্ধান্ত নেন।   ধারণা  শোতে সম্ভাব্য বিনিয়োগকারীদের একটি প্যানেল রয়েছে, যাকে 'শার্ক' বা 'হাঙ্গর' বলা হয়, যারা উদ্যোক্তাদের একটি ব্যবসা বা পণ্যের জন্য তাদের পিচ আইডিয়া শোনেন যা তারা বিকাশ করতে চায়। এই স্ব-নির্মিত মাল্টি-মিলিওনিয়াররা ব্যবসায়িক ধারণা এবং পণ্যগুলিকে বিচার করেন এবং তারপরে প্রতিটি প্রতিযোগীকে বাজারে সহায়তা করতে এবং পরামর্শ দেওয়ার জন্য তাদের নিজস্ব অর্থ বিনিয়োগ করবেন কিনা তা সিদ্ধান্ত নেন। এই অনুষ্ঠানের উপস্থাপক হলেন রণবিজয় সিংহ।   সিরিজ পর্যালোচনা  +মৌসুমপর্বমূলত সম্প্রচারিতপ্রথম সম্প্রচারিতসর্বশেষ সম্প্রচারিত১৩৬২৫১২ জানুয়ারি ২০২৩১০ মার্চ ২০২৩৩৫২২২ জানুয়ারি ২০২৪৩১ মার্চ ২০২৪৪৯ ৬ জানুয়ারি ২০২৫ঘোষিত হবে   শার্কদের তালিকা   শার্ক (বিনিয়োগকারী) মৌসুম১২গজল আলগ পীযূষ বনসলcolspan="2" অনুপম মিত্তলcolspan="2" অশনীর গ্রোভারঅমন গুপ্তাcolspan="2" বিনীতা সিংcolspan="2" নমিতা থাপারcolspan="2" অমিত জৈন   আরও দেখুন    ইন্ডিয়ান আইডল  দ্য ভল্ট (টিভি সিরিজ)  ড্রাগনস ডেন (ব্রিটিশ টিভি প্রোগ্রাম)   তথ্যসূত্র    বহিঃসংযোগ      Shark Tank India  on SonyLIV  বিষয়শ্রেণী:সনি এন্টারটেনমেন্ট টেলিভিশনের মৌলিক অনুষ্ঠান বিষয়শ্রেণী:শার্ক ট্যাঙ্ক ইন্ডিয়া বিষয়শ্রেণী:২০২১-এ অভিষিক্ত ভারতীয় টেলিভিশন ধারাবাহিক
গুপ্ত বা গুপ্তা বঙ্গ বা বাংলার একটি সাধারণ হিন্দু বাঙালি পদবী অথবা উপাধি। অন্যান্য জাতির (বিশেষত হিন্দিভাষী) কিছু সম্প্রদায়ের মধ্যে গুপ্তা পদবীর ব্যবহার হলেও কেবলমাত্র বাঙালি  বৈদ্য জাতির মধ্যেই "গুপ্ত" অথবা "গুপ্তা" পদবী দেখতে পাওয়া যায়। সংস্কৃত শব্দ गोप्तृ বা গোপ্তৃ থেকে গুপ্ত শব্দের উৎপত্তি যার অর্থ হলো 'অভিভাবক' বা 'রক্ষক'। ইতিহাসবিদ রমেশ চন্দ্র মজুমদারের মতে,  উত্তর ও পূর্ব ভারতের বিভিন্ন সম্প্রদায় বিভিন্ন সময়ে উপাধি গুপ্ত গ্রহণ করেছে।   বৈদ্যরা আয়ুর্বেদ চর্চাকারীদের একটি বিশেষ অংশ যারা বাংলায় বহু পূর্বে একটি স্বতন্ত্র  চিকিৎসক জাতি-গোষ্ঠীতে রূপান্তরিত হয়েছিলেন।   উল্লেখযোগ্য ব্যক্তিত্ত্ব    বাদল গুপ্ত, বিপ্লবী  মধুসূদন গুপ্ত, চিকিৎসক  রজত গুপ্ত, স্কলার  দ্বারকানাথ গুপ্ত, চিকিৎসক  দীনেন গুপ্ত, পরিচালক  হরিসাধন গুপ্ত  বিপীন গুপ্ত, অভিনেতা  ভানু গুপ্ত, মাউথ অরগ্যান বাদক  সোনালী গুপ্ত, অভিনেত্রী  তনিকা গুপ্ত, অভিনেত্রী  দীনেশ গুপ্ত, বিপ্লবী  কাঞ্চন গুপ্ত, সাংবাদিক  প্রচেত গুপ্ত, লেখক  রামনিধী গুপ্ত, টপ্পা গায়ক  সন্ধ্যা (মুখার্জী) গুপ্ত, গায়ক  বিহারী লাল গুপ্ত, রাজনেতা  ইন্দ্রজিৎ গুপ্ত, রাজনেতা  সাধন গুপ্ত, এডভোকেট জেনারেল (অতিরিক্ত)  নলিনীকান্ত গুপ্ত, বিপ্লবী  নলিনীকান্ত গুপ্ত, ধর্মপ্রচারক  যোগেন্দ্রনাথ গুপ্ত, লেখক, গবেষক  ক্ষেত্র গুপ্ত, স্কলার  মুরারী গুপ্ত, ধর্মপ্রচারক  কাজল গুপ্ত, চিত্রাভিনেত্রী  মহেন্দ্রনাথ গুপ্ত (শ্রীম), জীবনিকার  মহেন্দ্র গুপ্ত, যাত্রা শিল্পী  নর নারায়ণ গুপ্তু এডভোকেট জেনারেল   তথ্যসূত্র    আরও পড়ুন    বাংলা ভাষা  হিন্দু  বৈদ্য  সেনগুপ্ত  দাশগুপ্ত  সেন রাজা  বিষয়শ্রেণী:বাঙালি হিন্দু উপাধি বিষয়শ্রেণী:ভারতীয় পদবি
ফ্রেডরিক কাইজ (; জন্ম: ২১ মার্চ, ১৮৭০ - মৃত্যু: ১২ সেপ্টেম্বর, ১৯৫৩) পশ্চিম কেপের জর্জ এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯৯ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে বোলিং করার পাশাপাশি নিচেরসারিতে ডানহাতে কার্যকরী ব্যাটিংশৈলী প্রদর্শন করতেন তিনি।   প্রথম-শ্রেণীর ক্রিকেট  ১৮৯৬-৯৭ মৌসুম থেকে ১৮৯৮-৯৯ মৌসুম পর্যন্ত ফ্রেডরিক কাইজের প্রথম-শ্রেণীর খেলোয়াড়ী জীবন চলমান ছিল। দক্ষিণ আফ্রিকান যুদ্ধ শুরু হবার পূর্বে কয়েক মৌসুম খেলেন। এ পর্যায়ে ওয়েস্টার্ন প্রভিন্সের অল-রাউন্ডার হিসেবে নিজেকে মেলে ধরেছিলেন।   আন্তর্জাতিক ক্রিকেট  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ফ্রেডরিক কাইজ। ১ এপ্রিল, ১৮৯৯ তারিখে কেপটাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।  ১৮৯৮-৯৯ মৌসুমে লর্ড হকের নেতৃত্বে দক্ষিণ আফ্রিকা গমন করে। সিরিজের দ্বিতীয় টেস্টে অংশগ্রহণ করেন তিনি।  ১২ সেপ্টেম্বর, ১৯৫৩ তারিখে ৮৪ বছর বয়সে কেপ প্রদেশের আউটশ্রুন এলাকায় ফ্রেডরিক কাইজের দেহাবসান ঘটে।   তথ্যসূত্র    আরও দেখুন   হাওয়ার্ড ফ্রান্সিস  আলফ্রেড আর্চার  বোল্যান্ড ক্রিকেট দল  এক টেস্টের বিস্ময়কারী  দক্ষিণ আফ্রিকান টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৮৭০-এ জন্ম বিষয়শ্রেণী:১৯৫৩-এ মৃত্যু বিষয়শ্রেণী:ওয়েস্টার্ন প্রভিন্সের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার
হুয়ান হোসে উরকিসু সুস্তায়েতা (; ২৪ জুন ১৯০১ – ২২ নভেম্বর ১৯৮২; হুয়ান উরকিসু নামে সুপরিচিত) একজন স্পেনীয় পেশাদার ফুটবল খেলোয়াড় এবং ম্যানেজার ছিলেন। তিনি তার খেলোয়াড়ি জীবনের অধিকাংশ সময় অ্যাথলেটিক বিলবাও এবং স্পেন জাতীয় ফুটবল দলের হয়ে একজন গোলরক্ষক হিসেবে খেলেছেন।  ১৯২২–২৩ মৌসুমে, স্পেনীয় ফুটবল ক্লাব ওসাসুনার হয়ে খেলার মাধ্যমে উরকিসু তার জ্যেষ্ঠ পর্যায়ের খেলোয়াড়ি জীবন শুরু করেন। ওসাসুনায় ৫ মৌসুম অতিবাহিত করার পর তিনি রিয়াল মাদ্রিদে যোগদান করেন, যেখানে তিনি ১ মৌসুমে ১৬টি ম্যাচে অংশগ্রহণ করেছিলেন। অতঃপর তিনি অ্যাথলেটিক বিলবাওয়ে যোগদান করেন, যেখানে তিনি সর্বমোট ৩টি লা লিগা শিরোপা জয়লাভ করেছেন। সর্বশেষ ১৯৪৭–৪৮ মৌসুমে, তিনি অ্যাথলেটিক বিলবাও হতে বারাকালদোয় যোগদান করেছিলেন, যেখানে তিনি ১ মৌসুম অতিবাহিত করে অবসর গ্রহণ করেছিলেন।  ১৯২৯ সালে, উরকিসু স্পেনের হয়ে আন্তর্জাতিক পর্যায়ে অভিষেক করেছেন, যেখানে তিনি কেবলমাত্র ১টি ম্যাচে অংশগ্রহণ করেছিলেন।  খেলোয়াড়ি জীবনের ইতি টানার পর ১৯৪০ সালে, উরকিসু অ্যাথলেটিক বিলবাওয়ের ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। অ্যাথলেটিক বিলবাওয়ের ৭ মৌসুমের জন্য ম্যানেজারের দায়িত্ব পালন করার পর তিনি বারাকালদোয় ম্যানেজার হিসেবে যোগদান করেছিলেন। পরবর্তীতে, তিনি রিয়াল ওবিয়েদো, রিয়াল মুর্সিয়া, লেবান্তে এবং উরেন্সের হয়ে ম্যানেজারের দায়িত্ব পালন করেছিলেন। সর্বশেষ ১৯৬৩–৬৪ মৌসুমে, তিনি আলাবেসে ম্যানেজার হিসেবে যোগদান করেছিলেন, যেখানে তিনি ১ মৌসুম অতিবাহিত করে অবসর গ্রহণ করেছিলেন।  তথ্যসূত্র  বিষয়শ্রেণী:১৯০১-এ জন্ম বিষয়শ্রেণী:১৯৮২-এ মৃত্যু বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:ক্লাব আতলেতিকো ওসাসুনার খেলোয়াড় বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:অ্যাথলেটিক বিলবাওয়ের ফুটবলার বিষয়শ্রেণী:স্পেনের আন্তর্জাতিক ফুটবলার বিষয়শ্রেণী:লা লিগার ম্যানেজার বিষয়শ্রেণী:রিয়াল ক্লাব দেপোর্তিউ এস্পানিওলের ফুটবলার বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:ওন্দারোয়ার ফুটবলার
সিন্ডি জয় ওয়াডিংহাম (জন্ম ৮ এপ্রিল ১৯৮০ ) একজন অস্ট্রেলীয় টেলিভিশন এবং চলচ্চিত্র অভিনেত্রী। তিনি অস্ট্রেলীয় ব্ল্যাক কমেডি ধারাবাহিক, <i id="mwDg">উইলফ্রেড</i> (২০০৭) এবং ২০০২ সালের পুরস্কার বিজয়ী একই নামের স্বল্পদৈর্ঘ্য চলচ্চিত্র যেটির উপর ভিত্তি করে এই ধারাবাহিক তৈরি হয়েছিল তাতে সারাহ চরিত্রে অভিনয়ের জন্য সবচেয়ে বেশি পরিচিত।   অন্যান্য উপস্থিতির মধ্যে রয়েছে ২০১০ সালের রোমান্টিক কমেডি <i id="mwFQ">আই লাভ ইউ টু</i> -তে ক্যাটলিন এবং কমেডি সিরিজ <i id="mwGQ">লোডাউন</i> (২০১০ I Love You Too - IMDB.com এ আন্দ্রেয়া)-এ অভিনয় করেছেন। Australian Television: Lowdown cast   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:১৯৮০-এ জন্ম বিষয়শ্রেণী:অস্ট্রেলীয় টেলিভিশন অভিনেত্রী
আয়ুষ শার্মা একজন ভারতীয় অভিনেতা যিনি হিন্দি চলচ্চিত্রে কাজ করেন এবং একজন পেশাদার ব্যবসায়ী।   অভিনয় জীবন  আয়ুষ শর্মা ২০১৮ সালে সালমান খান ফিল্মস-এর রোমান্টিক মুভি লাভরাত্রিতে তার অভিনয় করার মাধ্যমে আত্মপ্রকাশ করেন, ঐ চলচ্চিত্রে রনিত রায় সহ-অভিনেতা ছিলেন।  আয়ুষ সালমান খানের প্রযোজনা ও অভিনীত সিনেমা অ্যান্টিম: দ্য ফাইনাল ট্রুথ-এ তার বড় ভূমিকা পেয়েছিলেন, যেখানে তিনি নেতিবাচক চরিত্রে অভিনয় করেছিলেন। চলচ্চিত্রটি পরিচালনা করেছিলেন মহেশ মাঞ্জরেকার। তবে চলচ্চিত্রটি পজিটিভ রিভিউ পেয়েও থ্রীয়েটারে ভালো চলেনি।  আয়ুশ শর্মা এবং ইসাবেল কাইফ (ক্যাট্রিন কাইফের বোন) একটি হিন্দি সিনেমা কোয়াথা তৈরি করছেন, যেখানে আয়ুশ একজন সেনা অফিসারের ভূমিকায় অভিনয় করেছিলেন।  চলচ্চিত্র বিশেষজ্ঞ তরণ আদর্শ টুইট করেছেন যে কোয়াথা ২০১৯ সাল থেকে চিত্রগ্রহণ করছেন।   ব্যক্তিগত জীবন  আয়ুষ শর্মা ২০১৪ সালে বলিউড অভিনেতা সালমান খানের ছোট বোন অর্পিতা খানকে বিয়ে করেন এবং তাদের একটি ছেলে রয়েছে।   চলচ্চিত্রের তালিকা   বছর ফিল্ম ভূমিকা ভাষা ২০১৮ লাভযাত্রী সুশ্রুত "সুসু" পান্ড্য হিন্দি ২০২১ অন্তিম : দ্য ফাইনাল ট্রুথ রাহুল পাতিল/রাহুল্যা হিন্দি   তথ্যসূত্র    বহিঃসংযোগ   ইন্সটাগ্রামে আয়ুষ শার্মা    বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় ব্যবসায়ী বিষয়শ্রেণী:ভারতীয় পুরুষ মডেল বিষয়শ্রেণী:২১শ শতাব্দীর ভারতীয় অভিনেতা
থাম্ব|300px|দ্য এন্ড অফ দ্য ওয়ার্ল্ড, সাধারণভাবে দ্য গ্রেট ডে অফ হিজ রাথ নামে পরিচিত,Michael Wheeler, Heaven, Hell, and the Victorians, Cambridge University Press, 1994, p.83 ক্যানভাসে চিত্রশিল্পী জন মার্টিনের তৈলচিত্র। কেরির মতে, চিত্রকর্মটি "প্রাকৃতিক বিপর্যয়ের দ্বারা ব্যাবিলন ও বস্তুজগতের ধ্বংস" দেখায়। এই চিত্রকর্ম, কেরি ধরেন, ঊনবিংশ শতাব্দীর প্রথম দিকে মহানগর হিসাবে লন্ডনের উদীয়মান শিল্প দৃশ্য ও ব্যাবিলন সভ্যতার মূল বিকাশ এবং এর চূড়ান্ত ধ্বংসের প্রতিক্রিয়া। টেটের মতে, চিত্রকর্মটি উদ্ঘাটন ১৬-এর অংশ, নূতন নিয়মের অধ্যায়নকে চিত্রিত করে। ঐশ্বরিক প্রতিশোধ হলো কোনো কর্মের প্রতিক্রিয়ায় কোনো ব্যক্তি, একদল লোক বা প্রত্যেককে কোনো দেবতা কর্তৃক অতিপ্রাকৃত শাস্তি। বিভিন্ন সংস্কৃতির কিংবদন্তি রয়েছে যে কীভাবে দেবতা তাদের দেশের পূর্ববর্তী বাসিন্দাদের শাস্তি দিয়েছিলেন এবং তাদের ধ্বংসের কারণ হয়েছিলেন।  ঐশ্বরিক প্রতিশোধের উল্লেখযোগ্য উদাহরণ হলো গিলগামেশের মহাকাব্য, হিন্দু ধর্মগ্রন্থ বেদ বা খ্রিস্টান ধর্মগ্রন্থ আদি পুস্তক এ বর্ণনা করা মহাপ্লাবনের সময় সমগ্র মানুষকে ধ্বংস করার কাহিনী। কাহিনীগুলো যথাক্রমে উতন্যাপিশতিম, মনু ও নোহের। নোহ (নূহ) নামে ব্যক্তির উল্লেখ পুরাতন নিয়ম ও কুরআনে উল্লেখ করা হয়েছে যাকে নৌকা নির্মাণের জন্য ঈশ্বর নির্দেশ দিয়েছিলেন, এছাড়াও তিনি ও তার অনুসারীরা মহাপ্লাবন থেকে রক্ষা পেয়েছিলেন।  হিব্রু ধর্মীয় সাহিত্যের অন্যান্য উদাহরণের মধ্যে রয়েছে ব্যাবিলনের টাওয়ারের নির্মাতাদের বিচ্ছুরণ,আদি পুস্তক ১১:১-৯ সদোম ও গোমোরাহ এর ধ্বংস,আদি পুস্তক ১৮:২০-২১, ১৯:২৩-২৮কুরআন ৭:৮০-৮০ এবং দশটি মহামারি প্রাচীন মিশরীয় ইসরায়েলের সন্তানদের নিপীড়নের জন্য পরিদর্শন করেছিলো।যাত্রাপুস্তক, অধ্যায় ৭-১২  গ্রিক পুরাণ অনুসারে, দেবী হেরা প্রায়ই ক্রুদ্ধ হতেন যখন তার স্বামী জিউসFarnell Cults I, p.195 নশ্বর নারীদের গর্ভধারণ করাতো, এবং এই ধরনের ঘটনা থেকে জন্ম নেওয়া শিশুদের উপর সঠিক ঐশ্বরিক প্রতিশোধ নিতো। পুরাণের কিছু সংস্করণে, মেডুসা তার অসারতার জন্য ঐশ্বরিক প্রতিশোধ হিসাবে তার দানবীয় রূপে পরিণত হয়েছিল; অন্যদের মধ্যে এটি পসেইডন দ্বারা ধর্ষিত হওয়ার জন্য একটি শাস্তি ছিল।   তথ্যসূত্র    বহিঃসংযোগ   R. G. V. Tasker. The Biblical Doctrine of the Wrath of God  Gili Kugler, When God Wanted to Destroy the Chosen People: Biblical Traditions and Theology on the Move  W. L. Craig.True Love: The Doctrine of Divine Retribution  Herbert W. Byrne. The Wrath of God (2005 )  বিষয়শ্রেণী:খ্রিস্টান পরিভাষা বিষয়শ্রেণী:খ্রিস্টান ধর্মতত্ত্বে ঈশ্বরের গুণাবলী
কবির আহমেদ বাংলাদেশ সেনাবাহিনীর একজন মেজর জেনারেল। তিনি  সাবেক প্রধানমন্ত্রী শেখ হাসিনার সামরিক সচিবের দায়িত্ব পালন করেছেন। প্রধানমন্ত্রীর কার্যালয়ে যোগদানের আগে তিনি প্রতিরক্ষা গোয়েন্দা মহাপরিদপ্তরের পরিচালকের পদে ছিলেন। তিনি ২০ জুলাই ২০২২-এ মেজর জেনারেল পদে উন্নীত হন।   কর্মজীবন  কবির বাংলাদেশ মিলিটারি একাডেমি থেকে পদাতিক কোরে ২৪তম লং কোর্সে কমিশন লাভ করেন। তিনি সিলেট সেনানিবাসে ১১ পদাতিক ব্রিগেডের ব্রিগেড কমান্ডার হিসেবেও দায়িত্ব পালন করেন।  যখন তিনি প্রধানমন্ত্রী শেখ হাসিনার সামরিক সচিব নিযুক্ত হন তখন তিনি ব্রিগেডিয়ার জেনারেল ছিলেন।  তিনি ২০১৯ থেকে ২০২১ সাল পর্যন্ত কাউন্টার টেররিজম অ্যান্ড ইন্টেলিজেন্স ব্যুরো (সিটিআইবি) এর পরিচালক হিসেবেও দায়িত্ব পালন করেছেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশী জেনারেল বিষয়শ্রেণী:বাংলাদেশী সেনা কর্মকর্তা বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:জীবিত ব্যক্তি বিষয়শ্রেণী:বাংলাদেশ মিলিটারি একাডেমির প্রাক্তন শিক্ষার্থী
ডারবান'স সুপার জায়ান্টস একটি দক্ষিণ আফ্রিকার পেশাদার টুয়েন্টি২০ ফ্র্যাঞ্চাইজি ক্রিকেট দল যেটি প্রথম এসএ২০ টুর্নামেন্টের উদ্বোধনী মৌসুমে প্রতিদ্বন্দ্বিতা করেছিল। দলটি ডারবান, দক্ষিণ আফ্রিকায় অবস্থিত, এবং ২০২২ সালে গঠিত হয়েছিল। দলের হোম-গ্রাউন্ড হল কিংসমিড ক্রিকেট গ্রাউন্ড। দলটির কোচ ল্যান্স ক্লুজনার।  ফ্র্যাঞ্চাইজিটির মালিকানা আরপি-সঞ্জীব গোয়েঙ্কা গ্রুপ।  বর্তমান দল +SA20 roster Name Nationality Birth date Batting Style Bowling Style Year signed Salary Notes Batters Wicket-keepers All-roundersBowlers   Administration and support staff   Position Name Head coach  Lance Klusener Bowling coach  Morne Morkel Fielding coach  Jonty Rhodes  Statistics Most runs  Player Runs Batting average High score 100s 50s হেইনরিখ ক্লাসেন ৩৬৩  ৬০.৫০  ১০৪*  ১  ৩ কুইন্টন ডি কক ২৭১  ৩০.১১  ৭৮  ০  ০ কাইল মেয়ার্স ১৬৩  23.28  ৩৯  ০  ০ উইয়ান মুল্ডার ১৬১  ১৭.৮৮  ৪২  ০  ০ Matthew Breetzke   ১২৫  ৬২.৫০  ৪৮*  ০  ০  Most wickets  Player Wickets Bowling average Best bowling Reece Topley  10  20.50  3/34  Dwaine Pretorius  10  21.00  2/20 Prenelan Subrayen  6  20.50  2/26 Wiaan Mulder  6  23.33  2/17 Keshav Maharaj  4  45.25  1/8  পোশাক প্রস্তুতকারক ও পৃষ্ঠপোষক বছরপোশাক নির্মাতাপোশাক পৃষ্ঠপোষক (সামনে)পোশাক পৃষ্ঠপোষক (পিছনে)চেস্ট ব্র্যান্ডিং20232024   See also    Lucknow Super Giants  তথ্যসূত্র  বিষয়শ্রেণী:দক্ষিণ আফ্রিকায় ক্রিকেট বিষয়শ্রেণী:২০২২-এ দক্ষিণ আফ্রিকায় প্রতিষ্ঠিত বিষয়শ্রেণী:ডারবানভিত্তিক ক্রীড়া বিষয়শ্রেণী:দক্ষিণ আফ্রিকার ক্রীড়া দল বিষয়শ্রেণী:এসএ২০
কাঞ্চন পৌরসভা বাংলাদেশের ঢাকা বিভাগের নারায়ণগঞ্জ জেলার রূপগঞ্জ উপজেলার অন্তর্গত 'খ' শ্রেণির একটি পৌরসভা।   প্রশাসনিক এলাকা   ওয়ার্ডঃ ০৯ টি  মৌজাঃ   আয়তন ও জনসংখ্যা   মোট আয়তনঃ ২৩.০৮ বর্গ কি.মি.  মোট জনসংখ্যাঃ ৫৬,০০০ জন   শিক্ষার হার ও শিক্ষা প্রতিষ্ঠান   শিক্ষার হারঃ  শিক্ষা প্রতিষ্ঠানঃ  সরকারি প্রাথমিক বিদ্যালয় - ১৪ টি  সরকারি উচ্চ বিদ্যালয় - ০৬ টি  সরকারি কলেজ - ০২ টি  মহাবিদ্যালয় - ০২ টি  মাদ্রাসা - ০৩ টি  মাধ্যমিক বিদ্যালয় নাম    শিক্ষা প্রতিষ্ঠানের নাম  প্রতিষ্ঠাকাল প্রতিষ্ঠানের ই.আই.আই.এন  বিদ্যালয় কোডকাঞ্চন ভারত চন্দ্র উচ্চ বিদ্যালয়  ১ জানুয়ারি ১৯২৯    বিদ্যালয় কোডঃ আশরাফ জুট মিলস আদর্শ উচ্চ বিদ্যালয়  ১২ জানুয়ারি ১৯৮০  ১১২৫০২ বিদ্যালয় কোডঃ ২৫২৫   জনপ্রতিনিধি  বর্তমান মেয়রঃ রফিক ইসলাম রফিক (২০১৯ - )   আরও দেখুন   রূপগঞ্জ উপজেলা  নারায়ণগঞ্জ জেলা  ঢাকা বিভাগ   তথ্যসূত্র   বিষয়শ্রেণী:নারায়ণগঞ্জ জেলার পৌরসভা বিষয়শ্রেণী:২০০২-এ প্রতিষ্ঠিত
ওমানা কুনজাম্মা ছিলেন ভারতের প্রথম মহিলা ম্যাজিস্ট্রেট। Samyukta: A Journal of Women's Studies, Volume 3, Issue 1 p. 40 Google Books কুনজাম্মা থিক্কুরিসি, নাগেরকোইল গ্রামে (তখন ত্রাভাঙ্কোরের একটি অংশ ছিল, এখন নানচিলনাড়ু, নাগেরকোয়েল, কন্যাকুমারী জেলা, তামিলনাড়ুতে ) একটি সম্ভ্রান্ত মালয়ালী নায়ার পরিবারে মাঙ্গত সি গোবিন্দ পিল্লাই এবং এন. লক্ষ্মী আম্মার জন্মগ্রহণ করেছিলেন।  কুঞ্জম্মা মালয়ালম অভিনেতা থিক্কুরিসি সুকুমারন নায়ারের বড় বোন।   তথ্যসূত্র   বিষয়শ্রেণী:২০শ শতাব্দীর নারী আইনজীবী বিষয়শ্রেণী:২০শ শতাব্দীর ভারতীয় আইনজীবী বিষয়শ্রেণী:ভারতীয় নারী আইনজীবী বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:তামিলনাড়ুর রাজনীতিতে নারী
মায়া: দ্য লাভ ২০২৪ সালের একটি বাংলা ভাষার বাংলাদেশী রোমান্টিক নাট্য চলচ্চিত্র। এটি পরিচালনা করেছেন জসিম উদ্দিন জাকির। কাহিনী, চিত্রনাট্য ও সংলাপ লিখেছেন জসিম উদ্দিন জাকির। ব্রাদার্স প্রোডাকশন হাউজ - এর ব্যানারে প্রযোজনা করেছেন আলিনূর আশিক ভূইয়া। সংগীত পরিচালনা করেছেন আকাশ মাহমুদ। প্রধান চরিত্রে অভিনয় করেছেন আনিসুর রহমান মিলন, সাইমন সাদিক, জিয়াউল রোশান ও শবনম বুবলী । চলচ্চিত্রটি ২০২৪ সালের ১১ই এপ্রিল প্রেক্ষাগৃহে মুক্তি পায়।   অভিনয়শিল্পী   শবনম বুবলী   আনিসুর রহমান মিলন  সাইমন সাদিক   জিয়াউল রোশান  কাজী হায়াৎ  মাহমুদুল ইসলাম মিঠু  চিকন আলী  রিমঝিম ওরিন    উৎপাদন  ছবিটির চিত্রায়ন ৬ ফেব্রুয়ারি ২০২২-এ একটি গানের মাধ্যমে শুরু হয়েছিল, যেটিতে শবনম বুবলী এবং রোশান অংশ নিয়েছিলেন। ঢাকায় প্রথম ভাগের শুটিং সম্পূর্ণ হওয়ার পর, দ্বিতীয়টি শুরু হয় ১৭ ফেব্রুয়ারি, ২০২২ তারিখে, যার শুটিং হয় চট্টগ্রামে ।  তারপরে চূড়ান্ত ক্লাইম্যাক্সের চিত্রগ্রহণ এবং কিছু প্যাচওয়ার্ক নিয়ে বিপত্তি দেখা দেয়। বিভিন্ন জটিলতা কাটিয়ে ২০২৩ সালের ডিসেম্বরে ছবিটির চিত্রায়ন ও ডাবিং সম্পন্ন হয়েছে।   নৃত্য  নৃত্য পরিচালনা করেন হাবিবুর রহমান   সঙ্গীত  সুর ও সংগীত পরিচালনা করেন আকাশ মাহমুদ   মুক্তি  ২০২৪ সালের ঈদুল ফিতর উপলক্ষে ১১ এপ্রিল ছবিটি বাংলাদেশের ৯টি প্রেক্ষাগৃহে মুক্তি পায়।   তথ্যসূত্র    বহিঃসংযোগ        বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী প্রণয়ধর্মী চলচ্চিত্র
দেবহারা () ভারতের মধ্য প্রদেশ রাজ্যের শাহদোল জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে দেবহারা শহরের মোট জনসংখ্যা হলো ১০,৮২৭ জন। তন্মধ্যে পুরুষ ৫৪% এবং নারী ৪৬%।  এই শহরে সাক্ষরতার হার ৬৮% যা গোটা ভারতের সাক্ষরতার হার (৫৯.৫%) এর চাইতে বেশি। যথাক্রমে পুরুষ ও নারীর সাক্ষরতার হার ৭৬% ও ৫৯%।  এই শহরের জনসংখ্যার ১৩% হলো ৬ বছর বা তার কম বয়সী।   তথ্যসূত্র   বিষয়শ্রেণী:শাহদোল জেলার শহর ও নগর
এভ্রিল ফেইড্রা ডগলাস "কিম" ক্যাম্পবেল  (জন্ম: ১০ মার্চ, ১৯৪৭) একজন কানাডীয় রাজনীতিবিদ, যিনি ১৯৯৩ সালের জুন থেকে নভেম্বর পর্যন্ত কানাডার ১৯তম প্রধানমন্ত্রী ছিলেন। ক্যাম্পবেল কানাডার প্রথম ও একমাত্র নারী প্রধানমন্ত্রী। চূড়ান্ত প্রগ্রেসিভ কনজারভেটিভ (পিসি) প্রধানমন্ত্রী হওয়ার আগে, তিনি কানাডার ইতিহাসে বিচারমন্ত্রী হিসেবে দায়িত্ব পালনকারী প্রথম নারী এবং ন্যাটো সদস্য রাষ্ট্রের প্রতিরক্ষামন্ত্রী হিসেবে প্রথম নারী ছিলেন।  ক্যাম্পবেল ১৯৮৬ সালে ব্রিটিশ কলাম্বিয়া সোশ্যাল ক্রেডিট পার্টির সদস্য হিসেবে ব্রিটিশ কলাম্বিয়া আইনসভায় প্রথম নির্বাচিত হন এবং ১৯৮৮ সালে কানাডার হাউস অফ কমন্সে পিসি হিসেবে নির্বাচিত হন। প্রধানমন্ত্রী ব্রায়ান মুলরোনির অধীনে, তিনি ১৯৯০ থেকে ১৯৯৩ সাল পর্যন্ত বিচার ও অ্যাটর্নি জেনারেল, ভেটেরান্স বিষয়ক মন্ত্রী এবং জাতীয় প্রতিরক্ষা মন্ত্রী সহ অসংখ্য মন্ত্রিসভায় অধিষ্ঠিত ছিলেন। জনপ্রিয়তা হ্রাসের কারণে মুলরোনি পদত্যাগ করার পর ১৯৯৩ সালের জুনে ক্যাম্পবেল নতুন প্রধানমন্ত্রী হন। সেই বছরের অক্টোবরে ১৯৯৩ সালের কানাডিয়ান ফেডারেল নির্বাচনে, প্রগ্রেসিভ কনজারভেটিভরা পরাজিত হয়, পূর্ববর্তী সংখ্যাগরিষ্ঠ আসন থেকে দুটি ছাড়া বাকি সব আসন হারায়, ক্যাম্পবেল তার নিজের আসন হারায়। তার ১৩২ দিনের প্রধানমন্ত্রীত্ব কানাডীয় ইতিহাসে তৃতীয় সংক্ষিপ্ততম।   ক্যাম্পবেল ছিলেন প্রথম বেবি বুমার যিনি এই পদে অধিষ্ঠিত ছিলেন, সেইসাথে ব্রিটিশ কলাম্বিয়ায় জন্মগ্রহণকারী একমাত্র প্রধানমন্ত্রী। তিনি কানাডীয় সুপ্রিম কোর্টের উপদেষ্টা বোর্ডের চেয়ারপারসন ছিলেন।  টীকা   তথ্যসূত্র    বহিঃসংযোগগুলি   Official Blog of the Right Honourable Kim Campbell  Official Website of the Right Honourable Kim Campbell  Biography from the Kennedy School of Government  2004 commencement speech, Mount Holyoke College   CBC Digital Archives – Kim Campbell, First and Foremost  Official page of the documentary film "Kim Campbell:Through the Looking Glass"      বিষয়শ্রেণী:কিম ক্যাম্পবেল বিষয়শ্রেণী:১৯৪৭-এ জন্ম বিষয়শ্রেণী:জীবিত ব্যক্তি বিষয়শ্রেণী:প্রথম নারী প্রধানমন্ত্রী বিষয়শ্রেণী:২০শ শতাব্দীর কানাডীয় নারী রাজনীতিবিদ বিষয়শ্রেণী:২০শ শতাব্দীর নারী প্রধানমন্ত্রী বিষয়শ্রেণী:কানাডীয় নারী আত্মজীবনীকার বিষয়শ্রেণী:নারী প্রতিরক্ষা মন্ত্রী বিষয়শ্রেণী:কানাডার নারী মন্ত্রী বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী বিষয়শ্রেণী:ব্রিটিশ কলাম্বিয়ার আইনজীবী বিষয়শ্রেণী:কানাডীয় আত্মজীবনীকার বিষয়শ্রেণী:কানাডার প্রধানমন্ত্রী বিষয়শ্রেণী:প্রথম নারী অ্যাটর্নি জেনারেল বিষয়শ্রেণী:কানাডার প্রথম নারী মন্ত্রী বিষয়শ্রেণী:অর্ডার অফ ব্রিটিশ কলাম্বিয়ার সদস্য বিষয়শ্রেণী:লন্ডন স্কুল অফ ইকোনমিক্সের সম্মানসূচক সভ্য বিষয়শ্রেণী:কানাডীয় নারী আইনজীবী বিষয়শ্রেণী:কানাডার নারী কূটনীতিবিদ বিষয়শ্রেণী:কানাডীয় নারী রাজনৈতিক দলের নেতা বিষয়শ্রেণী:নারী বিচারমন্ত্রী বিষয়শ্রেণী:কানাডীয় নারী রাষ্ট্রবিজ্ঞানী বিষয়শ্রেণী:উত্তর আমেরিকার নারী প্রধানমন্ত্রী বিষয়শ্রেণী:কানাডীয় রাষ্ট্রবিজ্ঞানী বিষয়শ্রেণী:কানাডার রাজার প্রিভি কাউন্সিলের সদস্য
শালবনি শিল্পতালুকটি  ভারত এর রাজ্য পশ্চিমবঙ্গের পশ্চিম মেদিনীপুর জেলার শালবনিতে অবস্থিত।এটি পশ্চিমবঙ্গের একটি গুরুত্বপূর্ণ শিল্পতালুক।বর্তমানে এখানে শিল্প কারখানা নির্মাণকার্য চলছে।  অবস্থান শিল্পতালুকটি ২৩.০০ উত্তর ও ৮৫.০০ দক্ষিণে অবস্থিত।সমুদ্র সমতল থেকে ৫৫ মিটার উচ্চতায় অবস্থিত। পরিকাঠাম শালবনি শিল্পতালুকটি ৪,৫০০ একর জমি নিয়ে গঠিত।এই শাল্পতালুকে নিজস্ব সড়ক,নিকাশি ব্যবস্থা ও জলের ব্যবস্থা করা হয়েছে।যা শিল্প পরিকাঠামোোর জন্য গুরুত্বপূর্ণ। যোগাযোগ ব্যবস্থা এই শিল্পতালুকের পাশেই ৬০ নং জাতীয় সড়ক (ভারত) অবস্থিত।এই মহাসড়ক দ্বারা ৬ নং জাতীয় সড়ক (ভারত) এর সঙ্গে যুক্ত শিল্পতালুকটি।এটি কলকাতা থেকে ১৩৫ কিলোমিটার দূরে অবস্থিত এবং হলদিয়া বন্দর ১১০ কিলোমিটার দূরে অবস্থিত।  শিল্প কেন্দ্র  শিল্প কেন্দ্র  বিনিয়োগের পরিমান (কোটি)  শিল্পো গোষ্ঠী শিল্প কেন্দ্র নির্মাণ শুরু উৎপাদন ক্ষমতা  অবস্থাউৎপাদন শুরু শালবনি সিমেন্ট কারখানা  প্রথম পর্যায়-  দ্বিতীয় পর্যায়- জিন্দল গোষ্ঠী ২০১৬ এর শুরুতে প্রথম পর্যায় ২৪ লক্ষ টন দ্বিতীয় পর্যায় ২৪ লক্ষ টন  মোট ৪৮ লক্ষ টন চালু ১৫ জানুয়ারী ২০১৭  বিদ্যুৎ কেন্দ্র   জিন্দল গোষ্ঠী ডিসেম্বর ২০১৬ ১৮ মেগাওয়াট প্রস্তাবিত রং কারখানা  জিন্দল গোষ্ঠী ডিসেম্বর ২০১৬ ২ লক্ষ কিলোলিটার প্রস্তাবিত  ইস্পাতের অনুসারী শিল্প জিন্দল গোষ্ঠী ডিসেম্বর ২০১৬ ৫ লক্ষ টন প্রস্তাবিত  আরও দেখুন  পশ্চিমবঙ্গের শিল্পতালুকসমূহের তালিকা তথ্যসূত্র  বহিঃসংযোগ  বিষয়শ্রেণী:পশ্চিমবঙ্গের শিল্পতালুক বিষয়শ্রেণী:ভারতের শিল্পতালুক
__NOINDEX__ বাংলা উইকিপিডিয়াতে মুক্তিযোদ্ধাদের নিবন্ধ মানোন্নয়নআয়োজক: উইকিমিডিয়া বাংলাদেশ  ইমেইল: info-bnwikimedia.org হ্যাশট্যাগ: #bnwiki সামাজিক যোগাযোগ:    বাংলা উইকিপিডিয়াতে বাংলাদেশের স্বাধীনতা যুদ্ধে অংশগ্রহণকারী মুক্তিযোদ্ধাদের নিবন্ধ মানোন্নয়ন করার উদ্দেশ্যে অনলাইন এডিটাথনের আয়োজন করা হচ্ছে। আমাদের প্রধান উদ্দেশ্য হচ্ছে, ইতিমধ্যে বিদ্যমান নিবন্ধসমূহের পূণঃলিখন বা মানোন্নয়ন। তবে আপনার কাছে যথেষ্ট তথ্য থাকলে আপনি চাইলে নতুন নিবন্ধও শুরু করতে পারেন।  নতুনরা কীভাবে নিবন্ধ তৈরি করবেন তা জানার জন্য এই টিউটোরিয়ালটি দেখতে পারেন। যেকোন সমস্যা বা আলোচনায় এখানেও বার্তা রাখতে পারেন।  সময় ও কিছু বিষয়  এই এডিটাথন ২রা অক্টোবর বাংলাদেশ ও ভারতের স্থানীয় সময় রাত ১২টায় শুরু হবে এবং ১৬ অক্টোবর রাত ১১.৫৯ মিনিটে শেষ হবে।  নিয়মাবলী  এই এডিটাথন বা অনলাইন সম্পাদনাসভায় আপনি আমাদের নিবন্ধ তালিকার যেকোন নিবন্ধ মানোন্নয়ন করতে পারেন বা নতুন নিবন্ধ তৈরি করতে পারেন।  অসম্পূর্ণ বা ছোট নিবন্ধ তৈরী করবেন না। নতুন নিবন্ধ তৈরির ক্ষেত্রে কমপক্ষে তিন/চার অনুচ্ছেদ যুক্ত করুন।  তথ্যসূত্রবিহীন নিবন্ধ তৈরী করবেন না।  যান্ত্রিক অনুবাদ বা গুগল অনুবাদ করবেন না।  কোনক্রমেই অন্য ওয়েবসাইটের লেখা সরাসরি কপি করে যুক্ত করা যাবে না। বিদ্যমান তালিকার নিবন্ধসমূহ থেকে এরকম কপিরাইট লঙ্ঘন করেছে এমন নিবন্ধসমূহ পূণঃলিখন করতে পারেন।
সাফা স্পোর্টিং ক্লাব () হল লেবাননের বেইরুট শহরের ওয়াতা আল-মাসিৎবেহ অঞ্চল-ভিত্তিক একটি পেশাদার ফুটবল ক্লাব, যারা নিয়মিত লেবাননের সর্বোচ্চ প্রতিযোগিতা লেবানন প্রিমিয়ার লিগে অংশগ্রহণ করে থাকে।  সাফার সমর্থকরা মূলত লেবানীয় দ্রুজ জাতিভুক্ত, এবং মাউন্ট লেবানন রাজ্য জুড়ে তাদের প্রচুর সমর্থক। এই অঞ্চলের আখা আহলি আলে ফুটবল ক্লাব সাফার সাথে মাউন্টেইন ডার্বি গড়ে তুলেছে।  সম্মাননা  ঘরোয়া   লেবানন প্রিমিয়ার লিগ  চ্যাম্পিয়ন (৩):   লেবানন এফএ কাপ চ্যাম্পিয়ন (৩):  রানার্স-আপ (৮):   লেবানন এলিট কাপ (বিলুপ্ত) চ্যাম্পিয়ন (২): ২০০৯, ২০১২ রানার্স-আপ (৩): ২০১১, ২০১৪, ২০১৫  লেবানন সুপার কাপ চ্যাম্পিয়ন (১): ২০১৩ রানার্স-আপ (৩): ২০১১, ২০১২, ২০১৬  লেবানন দ্বিতীয় ডিভিশন লিগ চ্যাম্পিয়ন (১): ১৯৬০–৬১ (বেইরুট)   মহাদেশীয়   এএফসি কাপ  রানার্স-আপ (১): ২০০৮   অন্যান্য   লেবানন চ্যালেঞ্জ কাপ (বিলুপ্ত) রানার্স-আপ (১): ২০২২  তথ্যসূত্র  বহিঃসংযোগ     Safa SC at the AFC  Safa SC at FA Lebanon  বিষয়শ্রেণী:লেবাননের ফুটবল ক্লাব বিষয়শ্রেণী:বেইরুটের ফুটবল ক্লাব বিষয়শ্রেণী:১৯৩৯-এ প্রতিষ্ঠিত ফুটবল ক্লাব বিষয়শ্রেণী:১৯৩৯-এ প্রতিষ্ঠিত বিষয়শ্রেণী:এএফসি কাপ বিজয়ী
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল।  --জয়ন্ত (আলাপ - অবদান) ১৮:৪০, ২৪ অক্টোবর ২০২১ (ইউটিসি) সুশোভন সোনু রায়   – (অপসারণের প্রস্তাবনা দেখুনলগ দেখুন) () বেশকিছু তথ্যসূত্র রয়েছে। তাই দ্রুত অপসারণ প্রস্তাবনার বিপরীতে আলোচনায় দিয়েছি।   দেলোয়ার (✉) • ০৫:৩৭, ২৪ অক্টোবর ২০২১ (ইউটিসি)  সিম্পল উইকিতেও এই ব্যবহারকারী একাধিকবার এই নিবন্ধ তৈরি করেছে। সেখানে ব্যর্থ হয়ে এখন এখানে এসেছে। আত্ম-প্রচারণা। তথ্যসূত্র অনির্ভরযোগ্য। — ইয়াহিয়া (আলাপ • অবদান) - ০৯:২৫, ২৪ অক্টোবর ২০২১ (ইউটিসি)  ইনি যথেষ্ট উল্লেখযোগ্য ব্যাক্তি, অপসারণের আগে এই লিংকটি দেখুন (https://g.co/kgs/MUWYkH) ২৪ অক্টোবর ২০২১ (ইউটিসি)    গুগল নলেজ প্যানেল থাকলেই উইকিতে উল্লেখযোগ্য হয়ে যায় বিষয়টি এমন নয়।  --দেলোয়ার (✉) • ১৬:৪৯, ২৪ অক্টোবর ২০২১ (ইউটিসি)  ! তার নলেজ প্যানেল দেখে সিউর হলাম, ইনি অনুল্লেখযোগ্য। তথ্যসূত্রগুলোও অনির্ভরযোগ্য। -- Prodipto Deloar (আলাপ • অবদান • লগ) ১৬:৫৮, ২৪ অক্টোবর ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।